Britaniyaning Brijuoter shahrida yashovchi Megan Teylor momaqaldiroq vaqtida osmondan sirli jismning yerga qulaganini videoga oldi. Bu haqda The Daily Mail nashri xabar bermoqda. “Men hech qachon bunday chaqmoq ko‘rmaganman va bu vaqtda yerga nimadir qulashini mutlaq aniq ko‘rmaganman”, deb aytgan Teylor va bu jism nima ekanligi haqida umuman tushunchaga ega emasligini qo‘shimcha qilgan. Videoga qoldirilgan izohlardan birida kamera qushning yerga tushishini qayd qilgani taxmini bildirilgan, biroq boshqalar qulagan jism qush uchun ancha kattaligini aytishgan. Nashrning ta’kidlashicha, videodagi holat 2005 yilda namoyishga chiqqan “Olamlar urushi” filmidagi o‘zga sayyoraliklarning Yerga momaqaldiroq vaqtida tushishi lavhalarini eslatib yuboradi.